
ОТАН, ТУҒАН ЖЕР, ЕЛ-ХАЛЫҚ ТУРАЛЫ
 
Ел мен жер егіз.
Ел іші алтын бесік.
***
Жері байдың елі бай.
***
Отан — қуат, Отбасы — шуақ.
Есің барда елің тап.
***
Көп ел — сарқылмас көл. Көп ісінде береке.
Егемен елдің еңсесі биік.
***
Көп қайда болса — құдай сонда.
***
Көптің күші көлдей,
Көшіп жүрген елдей.
***
Еліңе қарап, ертеңіңе қамдан.
***
Көп түкірсе — көл болар.
***
Көп біріксе — ел болар,
Көп тілегі көл болар.
***
Әркімнің өз жері - Мысыр шаһары.
***
Көп жабылса жоқ табылады.
***
Көп ауызы дуалы.
***
Көп адаспас, көл таусылмас.
***
Көп тілесе алар,
Күн бұлттанса жауар.
***
Көппен көргеннің арманы жоқ.
***
Көп қорқытады, терең батырады.
***
Жалғыздың жоғы жоғалса табылмайды,
Көптің жоғы жоғалса табылады.
***
Көп дауыс қосылса,
Бір дауысты жоқ қылады.
***
Көптен қоян қашып құтылмас.
***
Көп білсең де,
Көптен артық білмейсің.
***
Көппе тентек болсаң да,
Көпке тентек болма.
***
Көптен шыққан көмусіз қалады.
***
Адассаң, көппен адас.
***
Көпке топырақ шашпа.
***
Халық айтса, қалп айтпайды.
***
Халық сөзі қаһарлы.
* * *
Ерден аспақ болса да,
Елден аспақ жоқ.
***
Ел ағасыз болмас,
Тон жағасыз болмас.
***
Орта жүзді қамшы беріп дауға қой,
Ұлы жүзді қауға бері малға қой,
Кіші жүзді найза беріп жауға қой.
***
Данышпай айтса, ел айтқаны,
Елдің қамын жеп айтқаны.
***
Кемеңгер кеңес таппай қоймас.
***
Талайлымен таласпа.
***
Сумен ойнама батарсың,
Отпен ойнама жанарсың.
***
Шықпаған егіннен жер бүлінеді,
Олақ бастықтан ел бүлінеді.
***
Көптен жақсылық құтылмайды,
Аздан азап арылмайды.
***
Көп толқыса ер құлайды,
Көл толқыса жар құлайды.
***
Елің — панаң,
Жерің — анаң.
***
Өз елің өзекке теппес.
***
Ауылым — алтын бесігім.
***
Көш басшысы жоқ ел оңбайды,
Құралай бастаған киік оңбайды.
***
Өзбек өз ағам.
***
Ел жаусыз болмас,
Жер таусыз болмас.
***
Жері байдың - ері бай.
***
Қазақтың осы жер дегені, көш жер.
***
Ақ бөкенді жатыр деме,
Көшпелі елді отыр деме.
***
Елдестірмек - елшіден.
Елде бір тентек жүрмей ме.
***
Елу жылда ел жаңа.
***
Жүз жылда қазан.
***
Қырықтың бірі қыдыр.
***
Ел жасымен көрікті,
Тау тасымен көрікті,
Аяқ асымен көрікті.
***
Ер — жалғыз,
Ел — көп.
***
Өз елің — алтын бесік.
***
Елдің күші елу батпан.
***
Кісі елінде сұлтан болғанша,
Өз еліңде ұлтан бол.
***
Елде болса ерінге тиер,
Ауылда болса ауызға тиер.
***
Ел дегенде езіліп,
Жұрт дегенде жұмылып істе.
***
Ит тойған жеріне,
Ер туған еліне.
***
Өз еліңнің иті де қадірлі.
***
Туған жердің түтіні де тәтті.
***
Танымайтын жердің ой-шұқыры көп.
***
Адалдық үшін арыдым деме.
***
Кеңеспен кескен бармақ ауырмайды.
***
Кеңеспен кескен тон келте болмас.
***
Кімнің жерін жерлесең,
Соның жырын жырларсың.
***
Туған жерің түсіңе кіреді.
***
Өз елім — өлең төсегім.
***
Сарала қаз көлін сағынар.
***
Жеріне қарай жемісі.
***
Өз елімнің басы болмасам да,
Сайының тасы болайын.
***
Ел қариясы - ел қазынасы.
***
Елінен безген оңбайды,
Көлінен безген қонбайды.
***
Құлан кісінесе үйір жиналар.
***
Отан — оттан да ыстық.
***
Отансыз адам,
Ормансыз бұлбұл











ҰРЛЫҚ, ҰЯТ, ЫНСАП, ПЕЙІЛ ТУРАЛЫ
 
Ұрлық, ұрлықтың түбі қорлық.
***
Атақты ұры аштан өледі.
***
Ұры түн асқанша,
Қасқыр дөң асқанша.
***
Ұры — қарының серігі.
***
Ұрыға мал құтаймас.
***
Бұзауды ұрлаған, өгізді де ұрлайды.
***
Сезікті секіреді.
***
Ұрымен жақын болсаң, ұятқа қаласың.
***
Жортуылшының басы жолда қалады.
***
Елін сатып асаған,
Екі күн ғана жасаған.
***
Ұры өле өлгенше ақпын дейді.
***
Ұрысы күшті болса, иесі өлер.
***
Қолағашы күшті болса,
Киіз қазық жерге кірер.
***
Өтіріктің құйрығы бір-ақ тұтам.
***
Әркім сүйгеніне сәлем береді.
***
Інгенімді қараймын деп,
Мінгенімнен айырылдым.
***
Бір аяқ қымыздың, екі аяқ желі болды.
Ұялған сыбағасынан құр қалар.
Мысқыл, мысқылдың түбі мүшкіл.
***
Жаманға жалынғанша,
Жат та жаныңды қарман.
***
Ашыққаннан, құныққан жаман.
***
Жуастан жуан шығады.
***
Тышқан ініне ене алмай жүріп,
Құйрығына қалжуыр байлайды.
***
Дәніккен қарсақ құлағымен ін қазар.
***
Мешкейдің өзі тойса да, көзі тоймайды.
***
Жарамсақтанған ит жатқанша таяқ жейді.
***
Жуас түйе жүндеуге жақсы.
***
Біреудің атанына дегені,
Өзінің ботасына көрінер.
***
Сенің атың тұра тұрсын,
Менің атым жүре тұрсын.
***
Ақкөңілді адамға, біреудің сырқаты да батады.
***
Жорғалымен жолдас болма, жолда қаларсың.
***
Пайдасы жоқ бардан без,
Панасы жоқ сайдан без.
***
Басым бар деп топтанба,
Малым бар деп мақтанба.
***
Өзі тоймағаннан сарқыт дәметпе.
***
Біреу тойып секіреді,
Біреу тоңып секіреді.
***
Жүре берсең, көре бересің,
Көре берсең, көне бересің.
***
Көрпеңе қарап көсіл.
***
Аттан айырылсаң да,
Ер тоқымнан айырылма.
***
Алтын ерің атқа батса,
Алтынын алда отқа жақ.
***
Бар болсаң аспа, жоқ болсаң саспа.
***
Үйіңе келгенге, үйдей өкпенді айтпа.
***
Қарақұрт жеп қой семіреді,
Қансоқта жеп ит семіреді,
Пара жеп би семіреді.
***
Жарлылық ұят емес, байлық мұрат емес.
***
Жарлылығын жасырған байымас.
***
Жоққа жүйрік жетпес.
***
Жалғыз тары ботқа болмас,
Ботқа болса, жұртқа болмас.
***
Қысқа жіп күрмеуге келмейді.
***
Жарлының жалғыз қозысын қасқыр жейді.
***
Жоққа тұз да қат.
***
Жарлының аузы аққа тисе,
Мұрны қанайды.
***
Байды өркөкіректік өлтірер.
***
Жарлы кісі жаманар,
Жаманар да, қуанар.
***
Ұры байымас,
Сұқ семірмес.
***
Сорлыға сорпа да жетпейді.
***
Жарлы атқа мінсе, «Қайдан алды» дер,
Бай атқа мінсе, «Құтты болсын» дер.
***
Құлан құдыққа құласа,
Құлағына құрбақа ойнайды.
***
Не жоқ болса, сол қат.
***
Қазаншының еркі бар,
Қайдан құлақ шығарса.
***
Жеген аз, жегізген көп.
***
Күштіге тәңір жоқ.
***
Екі ұштыны бір күшті қосады.
***
Кеме келгенде,
Қайық судан шығады.
***
Көргенді көптеген жеңеді.
***
Асың барда ел таны,
Атың барда жер таны.
***
Етігі жаман төрге шыға алмас,
Жеңі жаман ас іше алмас.
***
Аллаңнан ойбайым тыныш.
***
Байдан пайда құтылмас.
***
Өзі тойса да, көзі тоймайды.
***
Әулие қасындағысын қолтықтайды.
***
Мың күн жұмақтан, бір күн тірлік артық.
***
Алыстағы әулиеден,
Жақындағы машайық артық.
***
Сен құдайға жеткенше,
Мен үйге жетем.
***
Қарғыстан кісі өлмейді.
***
Құр алғыс азық болмайды.
***
Алла бермегенді, молда бермейді.
***
Қарғанған құр қалар.
***
Жын соқаннан, мың соққан жаман.
***
Байдың мыңын көрмей,
Жалғыздың жалғызын көреді.
***
Хан еріксе, қара халық ханның ойыншығы болады.
***
Әр ханның тұсында,
Бір сұрқылтай.
***
Хан сыртынан жұдырық.
***
Кілемге бергісіз алаша бер,
Ханға бергісіз қараша бер.
***
Ханнан қазық, биден тоқпақ.
***
Ханның басын хан алар,
Қардың басын қар алар.
***
Қара қайсы, хан қайсы,
Елді ойлаған жан қайсы.
***
Екі молда бір кісі,
Бір молда жарты кісі.
***
Өлеңді жерде өгіз семіреді,
Өлімді жерде молда семіреді.
***
Шала молда дін бұзар.
***
Аңқау елге арамза молда.
***
Ораза, намаз — тоқтықта.
***
Шала молда шарық айтар.
***
Тентек молда телмірген өгіз.
***
Қар жауды деп қуанба,
Артынан аязы болар.
Қожа келді деп қуанба,
Артынан ниязы болар.
***
Жарлының еңбегі — байдың ермегі.
***
Қайырсыз байдан қайнатқан су артық.
***
Жаңа байығаннан қарыз алма.
***
Байдың күні пәрменмен,
Жарлының күні арманмен.
***
Байға құл болғанша,
Байғұсқа ұл бол.
***
Ескі бай аяншақ келер,
Жаңа бай мақтаншақ келер.
***
Бай союға қозы таппай,
Жарлының жалғыз қозысын сұрайды.
***
Бай қасына барып бақыр болмасаң, маған кел,
Хан қасына барып басыңды алмаса, маған кел.
***
Бай бауырын танымас.
***
Сауда досқа қарамас.
***
Бай кісі жарлы болса,
Бетін қоюға жер таба алмас.
***
Бай бастас, кедей мұңдас.
***
Бай балпаң,
Жарлы қалтаң.
***
Бай тоқтығынан кекіреді,
Кедей аштығынан секіреді.
***
Байды құдай ұрайын десе,
Жортуыл бастайды.
***
Төреге ерген ер-тоқымын арқалар.
***
Қойды құртаң бүлдіреді,
Елді сұлтан бүлдіреді.
***
Торе аяғы маймақ,
Төбе басы тайғақ.
***
Қас екеніңді қабағыңнан танимын,
Сараң екенінді табағыңнан танимын.
***
Төре тайғақ болса,
Бітіп болмас.
Төбе тайғақ болса,
Шығып болмас.
***
Жаман төре жан алар.
***
Бай байға құяды, сай сайға құяды.

































ЖАН-ЖАНУЛАР, ТӨРТ ТҮЛІК МАЛ ТУРАЛЫ

Ат болатын тай саяққа үйір,
Адам болатын бала қонаққа үйір.
***
Қулық (байтал) құлын жанды.
***
Құлындаған биеден, құдықтағы су артылмайды.
***
Саулықтың жасы үлкен,
Қошқардың басы үлкен.
***
Түйе — шудасын,
Жылқы жалын,
Сиыр мүйізін төсейді.
***
Жақсы айғырдың үйірін ат жақтайды.
***
Байтал шауып бәйге алмас.
***
Ел көркі — мал, өзен көркі— тал.
***
Бір түлікке бай болғанша,
Әр түлікке сай бол.
***
Түлік — төлден өседі.
Малы бардың назы бар.
***
Семіздің аяғы сегіз.
***
Малдың жайын баққан білер,
Оттың жайын жаққан білер.
***
Мал жайған малдың жайылғанына тояды.
***
Жоғалып табылған мал олжа,
Ауырып жазылған жан олжа.
***
Мал жуасы — қой,
Аң жуасы — қоян.
***
Мал аяған аттан құр,
Төл аяған ақтан құр.
***
Сауып ішсең мың күндік,
Сойып ішсең бір күндік.
***
Малды қыс құмға,
Жаз шымға айда.
***
Кесімді малға өсім бар.
***
Қарағайға сүйеніп тал өсер,
Басқа сүйеніп мал өсер.
***
Ат аяған жерге қарар,
Құс аяған көкке қарар.
***
Ұлдының ұрты өседі,
Малдың сырты өседі.
***
Бақпаса мал өспейді,
Баптамаса егін өспейді.
***
Алтай баққан арықты,
Бір күн ұрынған өлтірер.
***
Үйірі басқаны ноқта қосар.
***
Жабу астыңда жал қалады,
Жал қалмаса жан қалады.
***
Түзде бұзауы жамырағанның,
Үйде айраны төгілер.
***
Ер қанаты — ат.
***
Ат қадірін білмесең,
Жаяушылық көрерсің.
Ас қадірін білмесең,
Ашаршьшық көрерсің.
***
Үш бие бұлақ басы,
Екі бие ел асы,
Бір бие жоқтың қасы.
***
Жақсы ат жанға серік,
Жақсы ит малға серік.
***
Жақсы ат алдынан сүрінбейді, артынан сүрінеді.
***
Тай атқа жеткізер,
Ат мұратқа жеткізер.
***
Жалғыз аттың пайдасы көп,
Жалғыз ердің айласы көп.
***
Жылқы — малдың патшасы,
Түйе — малдың қасқасы.
***
Теңге тиыннан өсер, :
Жылқы құлыннан өсер.
***
Жолға салсаң — жорға,
Жонға салсаң - жүйрік.
***
Атының сыры иесіне мәлім.
***
Алдыңғы айылдың батқанын,
Иесі білмес ат білер.
***
Арық атқа қамшы ауыр.
***
Жақсы атқа бір қамшы,
Жаман атқа мың қамшы.
***
Жалғыз шапқан ат жүйрік.
***
Жаман жасаққа жарамайды,
Желінсау қосаққа жарамайды.
***
Қара арғымақ арыса,
Қарға адым жер мұң болар.
***
Тістейтін жылқы тісін көрсетпес.
***
Көбең мініс көтермейді,
Мәстек жүріс көтермейді.
***
Қасқа айғырдың баласы төбел туады.
***
Аттың бәрі тұлпар болмас,
Құстың бәрі сұңқар болмас.
***
Атты ақысын жаяуға жібермейді.
***
Ат сүрінбей жер танымас,
Ер сүрінбей ел танымас.
***
Тай тулап үйірінен шықпас.
***
Құрық тимес құлын жоқ,
Қырықтың тимес қозы жоқ.
***
Жылқыны шұбырған тауысар,
Етті қуырған тауысар.
***
Арық атқа қамшы үйір,
Жыртық үйге тамшы үйір.
***
Атсыздың атасының құны кетеді.
***
Жақсы аттың тісін ашпа.
***
Жылқыны бөгелек аздырар,
Ешкіні кебенек аздырар.
***
Көшің көрнекті болсын десең,
Көлігің күтімді болсын.
***
Жылқының етін жесең тісіңе кіреді,
Жемесең түсіңе кіреді.
***
Арықты мінгенше аяғыңа мін.
***
Аттың аты үлкен,
Түйенің табаны үлкен.
***
Ат шаппайды, бап шабады.
***
Жорытар аттың тоғы игі.
***
Саумал ішсең, қымыз жоқ,
Байтал мінсең, құлын жоқ.
***
Күйсіз көлік жүгірмес.
***
Атты күнде мінсең — тулақ,
Аптада мінсең - қунақ,
Айына мінсең — ат,
Жылына мінсең — тұлпар.
***
Түйе баласы төре баласы.
***
Түйе байлық, жылқы мырзалық.
***
Көтерем деп түйеден безбе,
Салтанатың емес пе,
Тебеген деп биеден безбе,
Қос қанатың емес пе.
***
Тайдың мінгені білінбес,
Баланың жүгіргені білінбес.
***
Қоныс ақысын түйе қайтарады.
***
Түйе өлген жерде жүк қалады.
***
Нар ботасын қарпып сүйеді.
***
Ақсақ түйенің аузына,
Жел айдаған қаңбақ түсер.
***
Түйе қашып жүктен құтылмас.
***
Түйені жел шайқаса,
Ешкіні көктен табарсың.
***
Түйенің үлкені көпірден таяқ жер.
***
Жебір түйе жабуын жер.
***
Малды бақсаң қойды бақ,
Май кетпейді шарадан.
Ит асырасаң сырттаннан,
Қой бермейді қорадан.
***
Қойдың сүті - қорғасын.
***
Қойдың іші - береке,
Жылқының іші — мереке.
***
Ешкі сойғанның екі малы бар:
Мүйізі пышағына сап,
Терісі балаңа жарғақ.
***
Тоқсан қабат торқадан,
Тоқтышағым терісі артық.
***
Семіздікті қой көтереді.
***
Ешкіні құдай ұрарында,
Қойшының таяғына сүйкенер.
***
Күн батса қойға соқпақ табылады.
***
Кәрі қойдың басы піскенше,
Тоқты қойдың басының арсасы шығады.
***
Ақсақ қой жатып семіреді.
***
Ақсақ қой түстен кейін маңырайды.
***
Тоқты күз болмай,
Қойға қосылмайды.
***
Қой семізі қойшыдан.
***
Қой тілегі - амандық,
Бөрі тілегі - жамандық.
***
Сүтсіз қой маңырауық.
***
Өгіз өлгенше өседі.
***
Сиыр су ішкенде,
Бұзау мұз жалайды.
***
Сиыр сауған шөлдемес.
***
Бас білген өгізге,
«Өк» деген өлімнің қарабасы.
***
Сүзеген сиырға құдай мүйіз бермейді.
***
Сиыр өз тілінен қыршаңқы болады.
***
Есектің еті арам, күші адал.
***
Есек барға саналса да,
Малға саналмайды.
***
Есектің жүгі жеңіл болса,
Жатаған болады.
***
Есек мінген еңбегін мінер.
***
Есек мінген ат сұрамайды,
Балық жеген ет сұрамайды.
***
Қой егіз туса, шөп басы айыр шығады.
***
Түйенің тынығаны жапырақ,
***
Малды іріктемесең, тұқымы азады,
Қонысты жаңаламасаң, өрісі тозады.
***
Ай-айдың аты басқа,
Аяқты малдың өрісі басқа.
***
Жылқының көркі құйрық,
Үйдің көркі мүлік.
***
Тағасының күмісіне мақтанба,
Атыңның жүрісіне мақтан.
***
Өріске мал жарасады, Атқа жал жарасады.


















САЛТ-ДӘСТҮР, ӘДЕП-ҒҰРЫП ТУРАЛЫ
 
Сыпайының сыры мол.
***
Қолыңмен істегеңді,
Мойныңмен көтер.
***
Жығылған үстіне жұдырық.
***
Алған бір жазықты.
Алдырған екі жазықты.
***
Аққа қара жұқпайды.
***
Ұсынған мойынды алмас кеспес.
***
Естіген құлаққа жазық жоқ.
***
Жаңылмас жақ болмас,
Сүрінбес тұяқ болмас.
***
Алдыңа келсе, атаңның құнын кеш.
***
Жорғаң қатты болса, бәске сал,
Ісің ақ болса, көпке сал.
***
Адасқанның айыбы жоқ,
Қайтып үйірін тапқан соң.
***
Орамал тонға жарамаса да,
Жолға жарайды.
***
Ас көп болса, кәде көп.
***
Жігіттің бір жұрты нағашысы.
***
Бір күн дәм татқанға, қырық күн сәлем.
***
Қостың кішісі болғанша,
Иттің күшігі бол.
***
Қотыр қолға қола сақина.
***
Үлкен үйдегі күлсе,
Кіші үйдегі езу тартады.
***
Ел-елдің заңы басқа,
Иті қара-қасқа.
***
Нағашымен күрессе,
Жиені жығылар.
***
Жек көргеннің жұмысын, кетерінде сұра.
Жақсы көргеннің жұмысын, келгеніңде сұра.
***
Сақтағанын жесе, сағынғаны келер.
***
Ескерген ескі асынан сақтайды.
***
Берген қолым алған.
***
Сұрап бергенше,
Соғып бер.
***
Соймаса қан шықпайды,
Құр тілден май шықпайды.
***
Ет жемесе де, сорпа ішкендей болды.
***
Берместің асы піспес,
Қазаны оттан түспес.
***
Ет дегенде бет жоқ.
***
Тойган тамақ түске жетпес,
Ықьшас естен кетпес.
***
Асыңа тойғызбасаң да,
Ақниетіңе тойғыз.
***
Барым әзір, жоғым жай.
***
Ас иесімен тәтті.
***
Досыңның асын, қасыңдай іш.
***
Амандық ағадан.
***
Тойған үйге тоғыз бар.
***
Шақырған жерден қалма,
Шақырмаған жерге барма.
***
Асаған. білмес,
Тураған білер.
***
Ас иесінің әлі біледі,
Асатушының қолы біледі,
***
Алты жасар бала алыстан келсе,
Алпыс жасар кәрі алдынан шығар.
***
Барымен базар, жоқты қайдан қазар.
***
Пышағы бар сүйгенін жер,
Пышағы жоқ тигенін жер.
***
Құр қасық ауыз жыртар.
***
Күн жазға айналды,
Ет азға айналды.
***
Құс жаман шажа,
Дос жаманы бажа.
***
Келіншектің бетін кім бұрын ашса сол ыстық.
***
Келгенше қонақ ұялар,
Келіп болған соң үй іші ұялар.
***
Қонақ атаңнан да ұлы.
***
Қонак құдайдың еркесі.
***
Қонақ аз отырып,
Көп сынайды.
***
Құтты қонақ келсе,
Қой егіз табады.
***
Тас түскен жеріне ауыр
***
Қонақ қойдан да жуас,
Май берсе де жей береді.
***
Қонақ бір күн қонса құт,
Екі күн қонса жұт.
***
Қонақ жаман болса,
Үй иесі қыдырар.
Үй иесі жаман болса,
Қонақ қыдырар.
***
Қонақ келсе, ет пісер,
Ет піспесе, бет пісер.
***
Қонағым өз үйіңді де ойлай отыр.
***
Қонаққа «Кел» демек бар,
«Кет» демек жоқ.
***
Қонағыңның алтынын алма, алғысын ал.
***
Тойдың болғанынан, боладысы қызық.
***
Тойға барсаң бұрын бар,
Бұрын барсаң орын бар.
***
Шақырусыз тойға барғанша,
Қазусыз көрге бар.
***
Тойға барсаң, тойып бар.
***
Елу жылда ел жаңа,
Жүз жылда қазан жаңа.
***
Заманына қарай амалы.
***
Заманына қарай заңы,
Тоғайына қарай аңы.
***
Заманы бірдің амалы бір.
***
Жасы құрдас, құрдас емес,
Заманы бір құрдас.
***
Мың «сіз-біз» ден
Бір шыж-мыж артық.

Тәрбие - тәлімнен.
***
Өнегелі отаудың өрісі кең.
***
Келіні жақсының керегесі алтын.
***
Сүйіктің жоқта дүние суық. 
***
Баталы сөз - балаға азық.
***
Адам болар жігіттің, 
Жары өзіне лайық. 
Керуен бастар жігіттің,
Нары өзіне лайық. 
***
Алып - анадан,
Ат - биеден. 
***
Екі жақсы қосылса, 
Ай мен Күндей жарасар. 
Екі жаман қосылса,
Ырылдасып таласар.
***
Елуінде — ер дана, 
Елуінде — ел жаңа.
***
Туысы бірге кетпейді,
Түбі бірге түтпейді. 
***
Жалғыз ағаш үй болмас, 
Жалғыз жігіт би болмас.
***
Ағайынды жігіттің отарында малы бар, 
Жалғыз-жарым жігіттің шығыр-шықпас жаны бар. 
***
Көп ақымақтың ағасы болғанша,
Көп ақылдының інісі бол.
***
Ағайында өкпе бар да, кек жоқ.
***
Ағайын — ағайынның айнасы.
***
Ағайын туған кімде жоқ,
Сыйласпаса одан жат жуық.
***
Үйдің жылы-суығын қыс түскенде білерсің,
Кімнің жақын-алысын іс түскенде білерсің.
***
Жыласуға көз жақсы,
Сыйласуға жат жақсы. 
***
Әдептіліктің белгісі иіліп сәлем бергені, 
Жақындықтың белгісі көп кешікпей келгені. 
***
Ат арқасына ер батса, 
Аяңшыл болады.
***
Ерге жаттың тізесі батса, 
Ағайыншыл болады.
***
Туман туысқандай болмайды, 
Тұрман құйысқандай болмайды.
***
Туысы жақын жақын емес,
Қонысы жақын жақын. 
***
Жақынынды жаттай сыйла,
Жат жанынан түңілсін. 
***
Қай қолынды кессең де,
Жанға батуы бірдей.
***
Арық деген жаман тай, 
Жазға шығып ат болар. 
Жамандығың сезілсе,
Жақын кісі жат болар.
***
Төбелеске бергісіз араша бар,
Ағайынға бергісіз жанаса бар. 
***
Ағайында алтау босаң, адам тимейді,
Тура жүрсең, лебізің күймейді. 
***
Жеткіншектен айырылған,
Жер таянбай тұрмайды. 
***
Көлденең кісі көңілге қарамайды. 
***
Адам сөйлескенше, жылқы кісінескенше.
***
Сыйынғаныңнан сүйенгенің күшті болсын. 
***
Бас жарьшса, бөрік ішінде, 
Қол сынса, жең ішінде.
***
Мыңнан жүзін білгенше,
Бірдің атын біл. 
***
Бір көрген біліс,
Екі көрген таныс. 
***
Келер кезек, терме тезек. 
***
Көрмесе жат, көріспесе ұят. 
***
Айға жетпес асыңды,
Ауылдастан аяма.
***
Бойымдай бой табылса да,
Ойымдай ой табылмас. 
***
Сыйға сый, сыраға бал. 
***
Иесін сыйлағанның итіне сүйек таста.
***
Тіріде сыйласпаған,
Өліде жыласпайды. 
***
Танымас, танымасын сыйламас. 
***
Көңілдегі сырды көз білдіреді.
***
Өз үйім өлең төсегім. 
***
Қарындасқа бұрмағанның қары сынсьш.
***
Үй ішінен жау шықса,
Тұра қашып құтылмассың.
***
Тұлпардың өз тұяғы өзіне дәрі.
***
«Сіз», «біз» — деген жылы сөз,
Ағайынға жарасар. 
***
Қарындасың - қарлығашың.
***
Ине өткен жерден жіп өтер. 
***
Інісі бардың тынысы бар,
Ағасы бардың жағасы бар.
***
Төркін десе қыз төзбейді,
Көкпек десе түйе төзбейді. 
***
Апасының киген тонын сіңілісі де киер.
***
Қазаны басқаның қайғысы басқа. 
***
Ата — баланың қорғаны. 
***
Атаға баланың алалығы жоқ.
***
Енесі тепкен құлынның еті ауырмас.
***
Сақау баланың тілін шешесі біледі.
***
Балаң жаман болса,
Көрінгеннің мазағы. 
***
Бала, баланың ісі шала.
***
Балам — балым,
Баланың баласы — жаным. 
***
Қарға баласын аппағым дер,
Кірпі баласын жұмсағым дер.
***
Атаның көңілі балада,
Баланың көңілі далада. 
***
Балалы үйдің ұрлығы жатпас.
***
Торғай жаңбыр жауса баласын қорғар,
Бұршақ жауса, басын қорғар.
***
Жалғыз түйе бақырауық,
Жалғыз бала жьшауық.
***
Жылайын деген бала әкесінің
сақалымен ойнайды.
***
Бала — ананың бауыр еті. 
***
Бала қадірін балалы болғанда білерсің.
***
Балалы үй базар,
Баласыз үй қу мазар. 
***
Бала - бауыр етің.
***
Балаға пышақ бермесең бір жылар,
берсең екі жылар.
***
Ат болатын тай саяққа үйір,
Адам болатын бала қонаққа үйір. 
***
Ат болатын құлынның, 
Бауыры жазық келер. 
Адам болар баланың,
Маңдайы жазық келер.
***
Отыз ұлым болса да орны басқа. 
***
Немере етін жеп, сүйегін берер. 
***
Бас екеу болмай,
Мал екеу болмас.
***
Сүйгенін шұнағым дейді. 
***
Сұлу, сұлу емес, сүйген сұлу. 
***
Көш жүре түзеледі. 
***
Жылы-жылы сөйлесең, 
Жылан інінен шығады.
***
Жақсы әйел жаман еркекті ер қылады,
Жаман еркек жақсы әйелді жер қылады. 
***
Жақсы таз басын жасырмайды,
Жақсы әйел асын жасырмайды. 
***
Қалған көңіл шыққан жанмен бірдей.
***
Жаным десе жан семіреді. 
***
Шын жыласа соқыр көзден жас шығады. 
***
Қайғысыз қара суға семіреді. 
***
Аталастың аты озғанша,
Ауылдастың тайы озсын. 
***

Жазғытұрымғы жел жардай атанды жығар.
***
Жаздың бір күні, қыстың мың күні.
***
Нөсер алдында найзағай ойнайды.
***
Жаңбыр бір жауса,
Терек екі жуады.
***
Күркіреген бұлттың жаңбыры аз.
***
Таулы жер бұлақсыз болмас,
Сулы жер құрақсыз болмас. 
***
Туған ай, тураған етпен тең.
***
Қаз келсе, жаз келер,
Қарға келсе, қатқақ келер. 
***
Су аққан жерінен айнымас.
***
Сәуір болмай, тәуір болмас. 
***
Үркерлі айдың бәрі қыс.
***
Қыстың көзі қырау. 
***
Шағала келмей жаз болмас.
Шаңқан келмей, боз болмас.
***
Жел түбі азық, жекен түбі қазық.
***
Сәуір болса, күн күркірер,
Күн күркіресе, көп дүркірер.
***
Мәуесі бардың әуесі бар. 
***
Қараша қауыс, кәрі-құртанды тауыс.
***
Әрнәрсе уақытымен қызықты.
***
Тауына қарай тоғайы,
Шошқасына қарай торайы. 
***
Су басынан буылады.
***
Тау кезеңсіз болмас, 
Өлке өзенсіз болмас.
***
Көлдің көркі құрақ,
Таудың көркі бұлақ.
***
Жаз сайға қонба,
Қыс қырға қонба.
***
Сүмбіле туса су суыр.
*** 
От арық, су семіз. 
***
Жаңа айдан жақсылық.
***
Тоқты тоймас,
Шөміш кеппес.
***
Алпыс күн тасыған су,
Алты күнде қайтар. 
***
Таң атпайын десе, 
Күн қоймайды.

